Els 53 militars espanyols desapareguts van iniciar el viatge sobrevolant les altíssimes serralades afganeses, fins que van arribar a l'aeroport de Manas a la capital de Kirguizistan, a les 16.00 hora espanyola. En aquesta nova escala embarcarien els altres nou militars que portaven uns altres quatre mesos a la missió Llibertat Duradora, de suport aeri al desplegament dels seus companys a Kabul. Havia de ser una breu escala, però van ser sis hores i mitja de tensa espera per una mala planificació del vol. A les 22.40, hora espanyola, van partir cap a Turquia on havien de fer una nova escala. Els últims minuts només han quedat reflectits en les converses que van tenir els pilots amb la torre de control de Trebisonda, perquè la caixa negra de veu, CVR, estava espatllada des de feia un mes i mig.